क’क्राझार, 07 नभेम्बर : नोंथांनि मबाइलनि मबाइलनि वाट्स एप्पआव सानसेयाव 100 बा 200 मेसेज हाबफैनो हागौ। नाथाय मन्थ्रि हिमन्त बिस्व सर्मानि वाट्स एप्पआव सानसेयावनो 22 रोजानिबो बांसिन मेसेज हाबफैदों। मन्थ्रि बिथांआ थांनाय सक्रुबारखालि अदालगुरिनि माजबातआव आसाम राइजोआरि बिजेपिआ बिटिचि बिसाइख’थिनि थाखाय बिसाइख’थियारि फोसावदिंनाय मेलाव बाहागो लानानै बिटिचिआव थानाय राइजोफोरा माबाफोर खैफोदाव गोग्लैयोबा खनसे मेसेज खालामनो गावनि वाट्स एप्प नाम्बारखौ होदोंमोन। मन्थ्रि बिथांआ होनाय नाम्बाराव फन खालाम होआ लासै वाट्स एप्पआव मेसेज खालामनो होदोंमोन। शनिबारखालि खौरांगिरिनि सिगाङाव बिथांआ बुङोदि- “दायो‌ आं मबाइल अन खालामनो हाया जाबाय। बिथांआ बुंबावोदि बेयो जाबाय आसामाव बिजेपिखौ अनसायनाय। बेनो फोरमान खालामोदि आसामाव बिजेपिनि सुनामि फैगासिनो।”